projecte-aina/catalan_government_crawling huggingface dataset:
El curs 2019-2020 s'ha obert un termini extraordinari de presentació de sol·licituds en el marc del procediment per a l'obtenció de l'acreditació del tram de renda familiar i de les beques Equitat per a la minoració dels preus dels crèdits matriculats per primera vegada dels estudis universitaris.
El termini extraordinari s'adreça als estudiants que formalitzin la primera matrícula del curs 2019-2020 amb posterioritat al 15 d'octubre de 2019 d'un ensenyament conduent a l'obtenció d'un títol universitari oficial de grau o màster habilitant impartit en un centre propi d'una de les universitats següents:
- Universitat Autònona de Barcelona.
- Institut de Seguretat pública de Catalunya (ISCP), centre adscrit a la Universitat de Barcelona.
També poden acollir-se els estudiants que formalitzin la primera matrícula del curs 2019-2019 amb posterioritat al 15 d'octubre de 2019 d'un ensenyament conduent a l'obtenció d'un títol universitari oficial de grau o màster habilitant a la Universitat Oberta de Catalunya.
Quines beques i ajuts puc sol·licitar per fer front a les despeses dels meus estudis universitaris?
Per cursar estudis de grau i/o de màster oficial en una universitat de Catalunya podeu optar a les beques següents:
- Beca de caràcter general del Ministeri d'Educació i Formació Professional (GRAL).
Per optar a la beca Equitat, però, caldrà que curseu estudis de grau o de màster habilitant en una universitat pública de Catalunya o en la Universitat Oberta de Catalunya (UOC) o en algun dels centres adscrits relacionats en la convocatòria.
Ambdues beques es convoquen cada curs acadèmic i heu de demanar-les cada any en el termini de presentació de sol·licituds que cada convocatòria estableixi.
En cas que se us atorguen totes dues només podreu beneficiar-vos-en d'una.
Gaudireu de la més favorable i l'altra restarà sense efecte.
Com he de realitzar la sol·licitud d'aquestes beques?
La beca de caràcter general del Ministeri d'Educació i Formació Professional (GRAL) heu de sol·licitar-la mitjançant el formulari accessible per via telemàtica a través del botó "Acceso al servicio online".
La beca Equitat heu de sol·licitar-la a través de l'apartat "Tràmits gencat" del web de la Generalitat de Catalunya o des de la pàgina web de l'AGAUR.
Amb aquesta sol·licitud també esteu sol·licitant l'acreditació de caràcter econòmic (procediment MATRC) i, al mateix temps, l'acreditació del tram de renda familiar.
Com puc matricular-me amb la condició de becari o becària condicional?
Per realitzar la matrícula amb la condició provisional de becari o becària (sense el pagament previ del preu públic dels crèdits matriculats per primera vegada) heu de disposar de l'acreditació de caràcter econòmic (procediment MATRC) que expedeix l'AGAUR i que es sol·licita juntament amb la beca Equitat i la corresponent acreditació de tram de renda familiar.
L'acreditació de caràcter econòmic (procediment MATRC) heu de sol·licitar-la abans de matricular-vos i heu de disposar de l'esmentada acreditació econòmica (en sentit positiu) en el moment de formalitzar la matrícula.
Recordeu que l'Acreditació de caràcter econòmic (MATRC) no és cap beca.
El termini de presentació de les sol·licituds serà el que s'estableixi per cadascuna de les convocatòries.
Va adreçat als estudiants de primer i segon cicle, grau, màster, postgrau o doctorat, d'aquells centres docents/universitats adherits/des al conveni amb l'AGAUR.
Les universitats i centres docents adherits al conveni, a banda de les modalitats de pagament pròpies, en el formulari de matrícula, ofereixen aquest finançament de la matrícula que apareix com a " Préstec AGAUR ".
En aquest moment també s'escull amb quina entitat financera es contractarà el préstec ( Banc Sabadell o Caixa d'Enginyers ).
El finançament que t'ofereix aquest programa consta de dues parts:
Exemple: un estudiant que es matriculi al juliol d'uns estudis semestrals i que no formalitzi (signi) el préstec amb l'entitat financera fins a l'octubre per a una matrícula de 1.800,00 euros disposa dels mesos de juliol, agost, setembre i octubre per estalviar els imports que pugui; a partir d'octubre, un cop signat el préstec, hi haurà una primera quota de 15,00 euros i tindrà garantides com a mínim 3 quotes de 600,00 euros (exemple: 1.800,00/3=600,00)
Una vegada la universitat/centre docent tanca el període de modificació de les matrícules transfereix les sol·licituds a les entitats financeres i aquestes contacten amb els estudiants per concloure les contractacions.
Va adreçat als estudiants universitaris per estudis de màster, postgrau o doctorat.
Actualment aquest programa només disposa de conveni amb Caixa d'Enginyers.
Una vegada revisada la informació ó i condicions d'aquest finançament disponible en aquest web, es recomanaria contactar amb l'entitat per realitzar l'estudi de viabilitat, que podria variar en funció de l'import sol·licitat i el període d'amortització.
Com tramitar els préstecs FINAN i PREPOST
Descarregar, emplenar i signar els models de justificació següents:
Descarregar el manual d'instruccions per a la justificació de despeses a través de SIFECAT 1420.
Accedir a l'aplicació telemàtica SIFECAT1420.
Emplenar degudament la justificació econòmica a l'aplicació SIFECAT1420.
Presentar Certificació N1 i models de justificació de l'ajut (veure Punt 5 del manual d'instruccions per a la justificació de despeses).
El certificat de justificació de l'ajut l'haurà de realitzar i signar electrònicament la persona representant legal, dins del termini establert per a la justificació.
La no presentació de la justificació dintre del termini establert pot comportar la revocació de l'ajut.
L'entitat beneficiària podrà sol·licitar modificacions de les condicions de concessió de l'ajut.
Les sol·licituds de modificació han de complir els requisits següents:
Les sol·licituds de modificació seran revisades per un avaluador expert extern.
Aquestes també han d'estar validades per la DGPECR.
Descarregar i emplenar el model o els models de sol·licitud de modificació que necessiteu sol·licitar:
Accedir al SIFECAT 1420 i emplenar degudament la versió del projecte.
Adjuntar els models, obligatòriament en format PDF, indicats en el punt 1. a l'apartat "Documentació".
Realitzar la presentació de la nova versió a SIFECAT1420.
Per més informació veure la Guia presentació sol·licituds modificacions i incidències.
En aquest espai podeu consultar els pronunciaments dictats en expedients de revisió d'actes nuls de ple dret i/o anul·lables de l'AGAUR, incloent tant els derivats d'un procediment de revisió d'ofici com d'una revisió amb ocasió de l'estimació d'un recurs o altres mitjans d'impugnació dels següents actes:
En aquests moments no s'ha dictat cap pronunciament administratiu ni cap sentència judicial relatius a expedients de revisió d'actes nuls de ple dret i/o anul·lables.
Actes amb incidència sobre el domini públic
En aquest moment no hi ha vigents actes amb incidència sobre el domini públic.
Actes amb incidència sobre la gestió dels serveis públics
En aquest moment no hi ha vigents actes amb incidència sobre la gestió dels serveis públics.
Actes amb interès públic especial
En aquest moment no hi ha vigents actes amb interès públic especial.
En aquest apartat es publiquen les normes sectorials vigents més rellevants que siguin aplicables a l'AGAUR per raó de l'activitat que desenvolupa i/o els serveis que gestiona:
- Reial Decret 103/2019, d'1 de març, pel que s'aprova l'Estatut del personal investigador predoctoral en formació.
- Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el tet íntegre.
- Ordre ECO/172/2015, de 3 de juny, sobre les formes de justificació de subvencions.
- Llei 39/2015, d'1 d'octubre, del procediment administratiu comú de les administracions públiques.
- Llei 40/2015, d'1 d'octubre, de règim jurídic del sector públic.
- Acord de Govern pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic.
- Llei 14/2011, d'1 de juny, de la Ciència, la Tecnologia i la Innovació.
- Llei 26/2010, del 3 d'agost, de règim jurídic i de procediment de les administracions públiques de Catalunya.
- Llei 38/2003, de 17 de novembre, general de subvencions.
Recull de normativa d'Universitats i Recerca.
L'article 10.2 de la Llei 7/2001, de 31 de maig, de creació de l'AGAUR, disposa que els contractes que subscrigui l'Agència s'han d'ajustar al que estableix la normativa reguladora dels contractes de les administracions públiques, amb les particularitats derivades de l'organització i el seu funcionament.
La informació sobre els contractes administratius licitats per l'AGAUR es pot consultar a la plataforma electrònica de contractació pública.
Aquesta plataforma es configura com un portal únic d'informació global per a la difusió de la informació de l'activitat contractual de la Generalitat de Catalunya i del seu sector públic.
Alhora, de conformitat amb la normativa legal vigent, mitjançant el Registre Públic de Contractes es poden consultar tots els contractes subscrits per l'AGAUR.
El Pla estadístic de Catalunya és l'instrument d'ordenació i planificació de l'estadística d'interès de la Generalitat de Catalunya.
D'acord amb els preceptes de la Llei d'estadística de Catalunya, el Pla estadístic inclou els objectius que s'han de dur a terme durant la seva vigència i les activitats estadístiques per assolir-los, que es concreten en els programes anuals d'actuació estadística que aprova el Govern mitjançant un decret.
L'Institut d'Estadística de Catalunya (Idescat) és l'organisme de la Generalitat de Catalunya especialitzat en estadística i la seva missió és gestionar el Sistema estadístic de Catalunya.
En aquest sentit prepara i elabora cada any el projecte de programa anual d'actuació estadística.
Podeu consultar tota la informació relativa a l'estadística oficial de Catalunya al web de l'Idescat.
Data actualització: novembre de 2019.
En aquest espai podeu consultar els informes elaborats per l'Oficina d'Innovació i Administració Digital (OIAD), relatius als procediments administratius competència dels departaments i organismes autònoms de caràcter administratiu de la Generalitat de Catalunya.
Per consultar els procediments de l'AGAUR, heu d'accedir al Departament d'Empresa i Coneixement i cercar AGAUR en la columna "departament responsable" del document Excel.
Data actualització: abril de 2020.
Per tal de donar compliment al Codi de conducta dels alts càrrecs i personal directiu de l'Administració de la Generalitat i de les entitats del seu sector públic, en aquests enllaços del portal Govern Obert es publica de forma continuada tota la informació referida a l'agenda pública amb grups d'interès, obsequis i invitacions a viatges, desplaçaments i allotjaments del personal directiu de l'AGAUR:
El consell de Direcció és l'òrgan superior de govern de l'AGAUR.
Els seus membres són el president o presidenta, fins a un màxim de 5 vocals designats pel conseller o consellera del Departament d'Empresa i Coneixement, un o una vocal en representació del Departament d'Economia, designat pel seu conseller o consellera, i el director o directora executiu/va de l'AGAUR.
La seva composició i funcionament es detallen al Decret 168/2002, d'11 de juny, per la qual s'aproven els Estatuts de l'Agència.
Composició actual dels membres del Consell de Direcció.
L'AGAUR és una entitat de dret públic de la Generalitat de Catalunya, amb personalitat jurídica pròpia, que actua subjecta a dret privat, adscrita al Departament d'Empresa i Coneixement mitjançant la Secretaria d'Universitats i de Recerca.
L'AGAUR, creada per la Llei 7/2001, de 31 de maig, i regulada pels seus estatuts, aprovats pel Decret 168/2002, d'11 de juny, és un instrument de la Generalitat de Catalunya per donar servei i suport a les persones i a les institucions que constitueixen el sistema universitari i de recerca a Catalunya.
Correspon a l'Agència l'execució de programes de beques, de préstecs, de subvencions i d'altres activitats de foment de l'estudi universitari, de la recerca científica i tècnica i de la innovació tecnològica a Catalunya.
En aquest apartat teniu accés a l'informe anual del Banc de Dades d'Ocupació Pública, sobre el Personal de la Generalitat de Catalunya i el seu sector públic que elabora l'Àrea d'Innovació i d'Anàlisi de l'Ocupació Pública de la Secretaria d'Administració i Funció Pública amb el recompte anual d'efectius.
En aquest espai trobareu la relació de llocs de treball de l'AGAUR.
En aquest apartat es publiquen les retribucions del personal de l'AGAUR.
En aquest apartat trobareu la informació relativa a les quanties legalment previstes en cas d'extinció i/o rescissió dels contractes subjectes al règim laboral a l'AGAUR.
D'acord amb els criteris de la Comissió Interdepartamental de Transparència i Govern Obert (CITGO), s'entén per dieta els drets d'assistència per a la concurrència a reunions d'òrgans de govern, de consells d'administració o de qualsevol altre òrgan col·legiat de l'Administració de la Generalitat i de les entitats, ens o empreses del seu sector públic.
Actualment, d'acord amb l'article 63 de la Llei 3/2015, d'11 de març de mesures financeres fiscals, administratives i del sector públic, no es percep cap tipus de dret d'assistència.
Aquesta informació es fa pública d'acord amb l'article 11.1. e de la LTAIPBG.
En aquest apartat trobareu el Codi de conducta dels alts càrrecs i personal directiu de l'Administració de la Generalitat i de les entitats del seu sector públic, així com altres codis de bones pràctiques vigents a l'Administració de la Generalitat de Catalunya.
Codi de conducta dels alts càrrecs i personal directiu de l'Administració de la Generalitat i de les entitats del seu sector públic
Personal directiu de l'AGAUR adherit al codi de conducta
Text consolidat del Codi de principis i conductes recomanables en la contractació pública
Codi de bones pràctiques en la contractació pública dels serveis d'atenció a les persones
Codis de bones pràctiques en la contractació pública de serveis de neteja i del servei de vigilància i seguretat
Codi per a una contractació pública socialment responsable en l'àmbit de l'Administració de la Generalitat i el seu sector públic
En aquest enllaç podeu accedir als diferents serveis i tràmits de l'AGAUR.
Si voleu consultar els tràmits del Departament d'Empresa i Coneixement ho podeu fer mitjançant aquest enllaç.
En el marc del dret a una bona administració i a uns serveis de qualitat la LTAIPBG i la LRJPAPC reconeixen el dret dels ciutadana a fer propostes d'actuació o millora, suggeriments i queixes.
L'Agència de Gestió d'Ajuts Universitaris i de Recerca necessita cobrir un lloc de treball, vacant, d'administratiu i de suport logístic, nivell AS7, a l'àrea econòmica, amb les característiques següents:
Lloc de treball: Administratiu/a àrea econòmica
Categoria: Personal administratiu i de suport logístic
Horari: Jornada ordinària de 37,5 hores setmanals de dilluns a divendres
Centre de treball: Agència de Gestió d'Ajuts Universitaris i de Recerca
Adreça: Passeig Lluís Companys, 23
Tipus contracte: Laboral temporal d'interinitat per vacant
L'Agència de Gestió d'Ajuts Universitaris i de Recerca del Departament d'Empresa i Coneixement té la necessitat de cobrir un lloc de treball de tècnic/a de projectes a l'Àrea Jurídica, amb les característiques següents
Lloc de treball: Tècnic/a Àrea Jurídica
Categoria: Tècnic/a de projectes
Horar i: Jornada ordinària de 37,5 hores setmanals de dilluns a divendres
Centre de treball: Agència de Gestió d'Ajuts Universitaris i de Recerca
Adreça: Passeig Lluís Companys, 23 (*)
L'Agència de Gestió d'Ajuts Universitaris i de Recerca, adscrita al Departament d'Empresa i Coneixement, té la necessitat de cobrir un lloc de treball de personal administratiu i de suport logístic, a l'Àrea d'Informàtica, amb les característiques següents:
Lloc de treball: Administratiu/va i de suport logístic
Categoria: Personal administratiu i de suport logístic
Horari: Jornada Completa de 37,5 hores setmanals de dilluns a divendres
Centre de treball: Agència de Gestió d'Ajuts Universitaris i de Recerca
Adreça: Passeig Lluís Companys, 23 de Barcelona (*)
* Sense perjudici de poder modificar-la dins la mateixa localitat.
L'Agència de Gestió d'Ajuts Universitaris i de Recerca del Departament d'Empresa i Coneixement té la necessitat de cobrir un lloc de treball de tècnic/a de projectes, TP7, per a desplegar el Programa temporal Noves Actuacions d'Integració Laboral.
Lloc de Treball: Tècnic/a de projectes
Categoria: Tècnic/a de projectes
Horari: Jornada ordinària de 37,5 hores setmanals de dilluns a divendres
Ubicació: Passeig Lluís Companys, 23 - Barcelona (*)
Tipus contracte: temporal d'obra o servei determinat (com a màxim fins al 30 de juny de 2022)
* Sense perjudici de poder modificar-la dins la mateixa localitat.
L'Agència de Gestió d'Ajuts Universitaris i de Recerca necessita cobrir un lloc d' administratiu/va de suport a l'Àrea de Serveis Generals i Documentació, amb les característiques següents.
Denominació: Administratiu/va de suport
Unitat directiva: Agència de Gestió d'Ajuts Universitaris i de Recerca
Tipus contracte: Contracte temporal d'interinitat per vacant.
Ubicació: Passeig Lluís Companys, 23 Barcelona (*)
El sistema de recerca de Catalunya ha estat guardonat amb 355 ajuts
En les diferents convocatòries dels ajuts que atorga Consell Europeu de Recerca ( European Research Council, ERC) des del seu inici al 2007, els investigadors que desenvolupen els seus projectes a institucions de Catalunya han aconseguit 355 ajuts i més de 540 M€.
Catalunya representa un 3,2% dels ajuts atorgats a l' European Research Area (ERA) amb la següent distribució:
Per tipus d'ajuts, destaquen els ajuts Proof of Concept, que representen un 7% dels atorgats; els Synergy Grants amb un 5,9%; i els Consolidator Grants amb un 3,2% de l'ERA (tots per sobre de la mitjana europea).
Catalunya ha obtingut 219 ajuts a en les convocatòries H2020 per un import global aproximat de 305 M€.
L'evolució dels ajuts atorgats entre el 7è Programa marc (2007-2013) i Horizon 2020 (2014-2020, manca per resoldre la darrera convocatòria) és positiva, havent incrementat del 3% al 3,3% els ajuts atorgats l'ERA.
Cada investigador amb un ERC genera feina, de mitjana a 6 investigadors en diferents etapes de la seva carrera per a crear i/o consolidar el seu equip de recerca, el que contribueix a formar una nova generació d'investigadors excel·lents.
Segons l'ERC, prop de la meitat dels projectes han repercutit en l'economia, la societat i la presa de decisions polítiques.
El Consell Europeu de Recerca ( European Research Council, ERC) promou des del 2007 (7è Programa marc, 2007-2013) una recerca de màxima qualitat a Europa mitjançant el finançament competitiu i dona suport a investigacions de vanguardia de totes les nacionalitats en tots els camps de la recerca seguint només el criteri de l'excel·lència científica.
El programa ERC representa el 17% del pressupost total d'Horizon 2020 (2014-2020) amb 13,1 M€.
L'ERC té un plantejament bottom-up basat en la iniciativa de l'investigador, el que li permet identificar noves oportunitats i orientacions en cada camp de recerca, el que assegura la canalització del finançament cap noves àrees prometedores de recerca ( high-risk/high-gain ).
Els projectes que finança l'ERC són d'alt risc però també comporten grans avantatges i tenen un impacte real en la societat.
Segons un estudi independent del 2018 sobre 225 projectes ERC, més del 70-80% dels projectes avaluats han fet avenços científics trencadors o importants, mentre que aproximadament el 25% d'ells han aportat contribucions incrementals al seu camp científic.
Des dels inicis de l'ERC al 2007, s'han finançat més de 9.500 projectes després de seguir un rigorós procés d'avaluació.
Convocatòries de Recerca i Innovació EU
El Pacte Verd Europeu ( ), aprovat l'11 de desembre del 2019, és una nova estratègia de creixement que té com a objectiu transformar la Unió Europea (UE) en una economia sostenible i una societat justa i prospera.
Es tracta d'un ambiciós paquet de mesures de resposta al canvi climàtic i mediambiental, així com als reptes socials que comporten per aconseguir una transició ecològica sostenible.
Les mesures, acompanyades d'un full de ruta inicial per a les principals polítiques, van des d'una reducció ambiciosa de les emissions de gasos d'efecte hivernacle a la inversió en recerca i innovació d'avantguarda, a fi de preservar l'entorn natural d'Europa.
El Pacte Verd Europeu vol transformar la UE en una economia moderna on la participació i el compromís de la ciutadania i de totes les parts interessades són crucials per al seu èxit
La proposta de pla de recuperació econòmica de la UE amb un nou instrument anomenat « Next generation EU » i un pressupost de 750.000MEuro, és una mesura econòmica transitòria de recuperació arran de la crisi generada per la COV19, que s'integra en el nou pressupost a llarg termini (revisió del Marc Financer Pluriennal de la UE pel període 2021-2027).
El pla identifica el ' ' i 'la digitalització' com a les palanques de canvi per impulsar l'ocupació i el creixement, la resiliència de les societats i la salut del medi ambient.
En aquest context, la Comissió Europea (CE) ha anunciat la publicació d'una convocatòria de recerca i innovació (RDI) de 1.000 M€ en el marc del programa Horizon 2020.
Aquesta convocatòria abordarà directament les principals prioritats del Pacte Verd i establirà un camí per a iniciatives addicionals d'RDI del proper programa marc Horizon Europe (2021-2027).
L'objectiu d'aquesta convocatòria és respondre a la urgència de la situació actual i cercar solucions concretes per afrontar totes les línies d'actuació del Pacte Verd en un termini relativament curt de temps.
Aquesta transició cap a la sostenibilitat s'ha d'entendre també com un procés que involucra a tota la societat amb l'objectiu de "no deixar a ningú enrere", tot incloent noves formes d'innovació social que tinguin en compte la participació de la societat civil i apoderi als consumidors a actuar de manera més sostenible.
La convocatòria s'estructurarà amb 11 àrees diferents que inclouran entre 1 i 3 temàtiques cadascuna d'elles.
Es finançaran majoritàriament accions d'innovació al voltant de solucions d'RDI que ja han assolit un bon nivell de maduresa, tot i que també es finançaran, d'una manera complementària, accions d'RDI i accions de suport i coordinació.
Els projectes han d'aportar solucions de sistema i, per tant, requeriran la participació de la societat civil, les administracions o les agències públiques de finançament que no acostumen a participar en projectes de recerca i innovació.
* proposta de possibles temàtiques que poden estar subjectes a canvis en la publicació de la convocatòria.
Publicació convocatoria: setembre 2020
Disponibles les presentacions de la jornada informativa sobre la convocatòria europea 2019 dels ajuts Individual Fellowhips (H2020-MSCA-IF-2019) per finançar projectes de mobilitat i formació d'investigadors/des experimentats (títol de doctor o més de 4 anys d'experiència investigadora a temps complert demostrable).
La jornada va comptar amb la participació del Punt Nacional de Contacte (NCP), Cristina Gómez, així com una taula rodona on un avaluador i un investigador que han gaudit d'aquest ajut van explicar la seva experiència.
Durant la jornada, es va donar a conèixer altres ajuts per a la mobilitat d'investigadors a Catalunya co-finançats per la Comissió Europea (MSCA-COFUND).
IBEC - Institut de Bioenginyeria de Catalunya (Auditori Antoni Caparrós)
Parc Científic de Barcelona - C/ Baldiri i Reixac, 4-8